

**2010 жылға арналған қоғамдық жұмыстарды ұйымдастыратын Қарағанды қаласы кәсіпорындарының, ұйымдарының, мекемелерінің тізбесін бекіту туралы**

***Күшін жойған***

Қарағанды облысы Қарағанды қаласы әкімдігінің 2010 жылғы 06 қаңтардағы N 01/01 қаулысы. Қарағанды облысы Қарағанды қаласының Әділет басқармасында 2010 жылғы 21 қаңтарда N 8-1-109 тіркелді. Қабылданған мерзімі біткеніне байланысты күші жойылды (Қарағанды қаласы әкімінің орынбасарының 2011 жылғы 28 сәуірдегі N 3-4/1329 хатымен)

      Ескерту. Қабылданған мерзімі біткеніне байланысты күші жойылды (Қарағанды қаласы әкімінің орынбасарының 2011.04.28 № 3-4/1329 хатымен).

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі баскару туралы" Заңының 31 бабына, Қазақстан Республикасының 2001 жылғы 23 қаңтардағы "Халықты жұмыспен қамту туралы" Заңының 20 бабына, "Халықты жұмыспен қамту туралы" Қазақстан Республикасының 2001 жылғы 23 қаңтардағы Заңын іске асыру жөніндегі шаралар туралы" Қазақстан Республикасы Үкіметінің 2001 жылғы 19 маусымдағы N 836 қаулысымен бекітілген "Қоғамдық жұмыстарды ұйымдастыру мен қаржыландырудың ережесіне" сәйкес Қарағанды қаласының әкімдігі **ҚАУЛЫ ЕТЕДІ:**  
      1. 2010 жылға арналған қоғамдық жұмыстарды ұйымдастыратын Қарағанды қаласы кәсіпорындарының, ұйымдарының, мекемелерінің тізбесі, жұмыс түрлері мен көлемі, қаржыландыру көзі мен қатысу мерзімі қосымшаға сәйкес бекітілсін.  
      2. Қоғамдық жұмысқа қатысатын азаматтардың еңбекақысы айына екі ең төменгі жалақы мөлшерінде бекітілсін.  
      3. Уәкілетті орган "Қарағанды қаласының жұмыспен қамту және әлеуметтік бағдарламалар бөлімі" мемлекеттік мекемесі (Мәрия Қалиақпарқызы Құсайынова) жұмыс берушілермен қоғамдық жұмыстарды орындауға үлгілік шарттар жасасын.  
      4. Осы қаулының орындалуын бақылау Қарағанды қаласы әкімінің орынбасары Халел Мұқатайұлы Мақсұтовқа жүктелсін.  
      5. Осы қаулы ресми жарияланған күннен бастап қолданысқа енгізіледі және 2010 жылғы 15 қаңтардан бастап пайда болған қатынастарға таратылады.

*Қала әкімінің*  
*міндетін атқарушы                          В. Иванов*

Қарағанды қаласы әкімдігінің  
2010 жылғы 06 қаңтар  
N 01/01 қаулысына қосымша

**2010 жылға арналған қоғамдық жұмыстарды ұйымдастыратын Қарағанды қаласы кәсіпорындарының, ұйымдарының, мекемелерінің тізбесі**

|  |  |  |  |  |  |  |
| --- | --- | --- | --- | --- | --- | --- |
| N р/с | Мекемелердің атауы | Адам саны | Жұмыс түрлері | Қаржыландыру көзі | Жұмыс көлемі, теңге | Қатысу мерзімі, ай |
| 1 | "Қалалық коммуналдық шаруашылық" коммуналдық мемлекеттік кәсіпорны | 100 | Қаланы көркейту және көгалдандыру | Қарағанды қаласының бюджеті | 5980800 | 2 |
| 2 | "Мәдениет және демалыс бақтарының басқармасы" коммуналдық мемлекеттік қазыналық кәсіпорны | 90 | Көркейту, көгалдандыру, аймақтарды тазалау | Қарағанды қаласының бюджеті | 5382720 | 2 |
| 3 | "Қалалық жарық" коммуналдық мемлекеттік кәсіпорны | 15 | Жарық беру желілерін күтіп ұстау бойынша жұмыс | Қарағанды қаласының бюджеті | 897120 | 2 |
| 4 | "Көркейту" коммуналдық мемлекеттік кәсіпорны | 140 | Қаланы көркейту | Қарағанды қаласының бюджеті | 8373120 | 2 |
| 5 | Октябрь ауданы әкімінің аппараты | 110 | Ауданды көркейту, бос жерлерді санитарлық тазарту, парктер мен скверлерді жинау, тұрғын үйлердің техникалық жағдайын тексеру, лифтілік шаруашылықты түгендеу, газ тарату қондырғыларын тексеру | Қарағанды қаласының бюджеті | 6578880 | 2 |
| 6 | Қазыбек би атындағы аудан әкімінің аппараты | 110 | Ауданды көркейту, бос жерлерді санитарлық тазарту, парктер мен скверлерді жинау, тұрғын үйлердің техникалық жағдайын тексеру, лифтілік шаруашылықты түгендеу, газ тарату қондырғыларын және ауданды жарықпен безендіруді тексеру, іс жүргізу мен ауданның әлеуметтік картасын жасау | Қарағанды қаласының бюджеті | 6578880 | 2 |
| 7 | Қарағанды қаласы әкімінің аппараты | 40 | Мұрағатқа тапсырылатын құжаттарды өңдеу, құжаттарды көбейту және тарату | Қарағанды қаласының бюджеті | 2392320 | 2 |
| 8 | Қарағанды қаласы Қазыбек би атындағы ауданы бойынша салық басқармасы | 45 | Тұрғындармен жұмыс, көлік құралдарына, мүлікке салық төлеу бойынша түбіртектерін және хабарламаларын тарату | Қарағанды қаласының бюджеті | 2691360 | 2 |
| 9 | Қарағанды қаласы Октябрь ауданы бойынша салық басқармасы | 45 | Тұрғындармен жұмыс, көлік құралдарына, мүлікке салық төлеу бойынша түбіртектерін және хабарламаларын тарату | Қарағанды қаласының бюджеті | 2691360 | 2 |
| 10 | "Шахтер" коммуналдық мемлекеттік қазыналық кәсіпорны | 106 | Тұрғылықты жері бойынша аула клубтарында жасөспірімдермен және жастармен жұмыс, іргелес аумақты тазалау | Қарағанды қаласының бюджеті | 6339648 | 2 |
| 11 | "Қарағанды қаласы Қазыбек би атындағы ауданның қорғаныс істері жөніндегі бөлімі" мемлекеттік мекемесі | 35 | Қарулы күштер қатарына шақыру бойынша тұрғындармен жұмыс, шақыру қағазын жеткізу | Қарағанды қаласының бюджеті | 2093280 | 2 |
| 12 | "Қарағанды қаласы Октябрь ауданның қорғаныс істері жөніндегі бөлімі" мемлекеттік мекемесі | 35 | Қарулы күштер қатарына шақыру бойынша тұрғындармен жұмыс, шақыру қағазын жеткізу | Қарағанды қаласының бюджеті | 2093280 | 2 |
| 13 | Қарағанды қаласының әділет басқармасы | 80 | Әділет органдарында құжаттарды өңдеу бойынша жұмыс, Жылжымайтын мүліктің Электрондық Мұрағатын қалыптастыру бойынша жұмыстарды орындау | Қарағанды қаласының бюджеті | 4784640 | 2 |
| 14 | "Қарағанды қаласының тұрғын үй коммуналдық шаруашылығы, жолаушылар көлігі және автомобиль жолдары бөлімі" мемлекеттік мекемесі | 20 | Жолаушылар мен жүкті тасымалдау келісімшартын жасау жөніндегі, тұрғын үй алуға кезекке қою бойынша құжаттарды өңдеу, құжаттар тарату, мұрағат құжаттарын өңдеу | Қарағанды қаласының бюджеті | 1196160 | 2 |
| 15 | "Қарағанды қаласының ішкі саясат бөлімі" мемлекеттік мекемесі | 20 | Жергілікті бұқаралық ақпарат құралдарын контент-талдау, жастар ұйымдары мен ұлттық-мәдени орталықтардың мәліметтер базасын жаңарту | Қарағанды қаласының бюджеті | 1196160 | 2 |
| 16 | "Қарағанды қаласының сәулет және қала құрылысы бөлімі" мемлекеттік мекемесі | 20 | Электрондық база жүргізу, құжаттарды өңдеу жұмыстары | Қарағанды қаласының бюджеті | 1196160 | 2 |
| 17 | "Қарағанды қаласының жер қатынастары бөлімі" мемлекеттік мекемесі | 15 | Тізілімдер мен хабарландыру хаттарды дайындау жұмысы, мұрағатқа тапсырылатын құжаттарды өңдеу | Қарағанды қаласының бюджеті | 897120 | 2 |
| 18 | "Қарағанды қаласының кәсіпкерлік және ауыл шаруашылық бөлімі" мемлекеттік мекемесі | 20 | Дағдарысқа қарсы бағдарламаларды орындау бойынша құжаттарды өңдеу, ветеринарлық және ауыл шаруашылық қайта өңдеу объектілерімен жұмыс | Қарағанды қаласының бюджеті | 1196160 | 2 |
| 19 | "Қарағанды қаласының жұмыспен қамту және әлеуметтік бағдарламалар бөлімі" мемлекеттік мекемесі | 60 | Әлеуметтік төлемдер алуға құқығы бар азаматтарды анықтау мақсатында аула аралау, қаланың әлеуметтік қартасын нақтылау, құжаттар өңдеу | Қарағанды қаласының бюджеті | 3588600 | 2 |
| 20 | Қазыбек би атындағы ауданның үйде әлеуметтік көмек көрсету бөлімі | 20 | Аула аралау, әлеуметтік картаны нақтылау, тексеру актілерін құру, құжаттар өңдеу, аудан бойынша жалғыз тұратын қарт адамдарды анықтау | Қарағанды қаласының бюджеті | 1196160 | 2 |
| 21 | Октябрь ауданының үйде әлеуметтік көмек көрсету бөлімі | 20 | Аула аралау, әлеуметтік картаны нақтылау, тексеру актілерін құру, құжаттар өңдеу, аудан бойынша жалғыз тұратын қарт адамдарды анықтау | Қарағанды қаласының бюджеті | 1196160 | 2 |
| 22 | "Қарағанды қаласының мәдениет және тілдерді дамыту бөлімі" мемлекеттік мекемесі | 10 | "Мекенжай тіркелімі" дерекқорындағы мекенжайлық ақпаратты нақты бар ақпаратпен салыстыру | Қарағанды қаласының бюджеті | 598080 | 2 |
| 23 | "Қарағанды қаласының қаржы бөлімі" мемлекеттік мекемесі | 20 | Коммуналдық меншік объектілерін түгендеу жұмыстары, мұрағатқа өткізілетін құжаттарды өңдеу | Қарағанды қаласының бюджеті | 1196160 | 2 |
| 24 | Қарағанды хайуанаттар бағы | 10 | Көркейту, аймақтарды тазалау | Қарағанды қаласының бюджеті | 598080 | 2 |
| 25 | "Қарағанды қаласының білім бөлімі" мемлекеттік мекемесі | 20 | Көркейту, көгалдандыру | Қарағанды қаласының бюджеті | 1196160 | 2 |
| 26 | Қарағанды облысының ішкі істер департаменті | 48 | Бейнебақылау жүйесіндегі жедел басқару орталығында жұмыс жасау | Қарағанды қаласының бюджеті | 2870784 | 2 |
| 27 | Қарағанды қаласының ішкі істер басқармасы | 144 | Құжаттарды өңдеу жұмысы, шақыру қағаздары мен хаттарды жеткізу, құжаттардың санын толтыру мен тарату | Қарағанды қаласының бюджеті | 8612352 | 2 |
| 28 | Қарағанды облысының жұмыспен қамтуды үйлестіру және әлеуметтік бағдарламалар басқармасы | 44 | Жұмыссыздықтың өсуін болдырмау бойынша дағдарысқа қарсы шараларды жүзеге асыру бойынша құжаттарды өндеу | Қарағанды қаласының бюджеті | 2631552 | 2 |
| 29 | Қарағанды облысының кәсіпкерлік және өнеркәсіп басқармасы | 20 | Құжаттарды өндеу | Қарағанды қаласының бюджеті | 1196160 | 2 |
| 30 | "Қарағанды қаласының құрылыс бөлімі" мемлекеттік мекемесі | 20 | Құжаттарды өндеу жұмысы, электрондық базаны жүргізу | Қарағанды қаласының бюджеті | 1196160 | 2 |
| 31 | Қарағанды қалалық мәслихаты | 20 | Техникалық жұмыстар, поштаны жөнелту және жеткізу, мұрағатқа тапсырылатын құжаттарды өндеу | Қарағанды қаласының бюджеті | 1196160 | 2 |
| 32 | Қарағанды қаласының прокуратурасы | 20 | Құжаттарды өндеу жұмысы | Қарағанды қаласының бюджеті | 1196160 | 2 |
| 33 | Қарағанды облысының соттар әкімшісі | 20 | Сот мұрағаттары құжаттарын өндеу | Қарағанды қаласының бюджеті | 1196160 | 2 |
| 34 | Қарағанды облысы бойынша қылмыстық-атқару жүйесі комитеті басқармасының Қарағанды қалалық қылмыстық-атқару инспекциясы | 12 | Құжаттарды өндеу жұмысы | Қарағанды қаласының бюджеті | 717696 | 2 |
| 35 | Қарағанды қаласының Қазыбек би атындағы аудандық соты | 12 | Құжаттарды өндеу жұмысы | Қарағанды қаласының бюджеті | 717696 | 2 |
| 36 | Қарағанды табиғат қорғау прокуратурасы | 12 | Құжаттарды өндеу | Қарағанды қаласының бюджеті | 717696 | 2 |
| 37 | Көші-қон комитетінің Қарағанды облысы бойынша департаменті | 12 | Келген оралмандардың құжаттарын алдын ала дайындау бойынша жұмыс | Қарағанды қаласының бюджеті | 717696 | 2 |
| 38 | Қарағанды облысы бойынша бақылау және әлеуметтік қорғау департаменті | 20 | Құжаттарды өңдеу | Қарағанды қаласының бюджеті | 1196160 | 2 |
|  | Барлығы | 1610 |  |  | 96291000 |  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК